Núm.

119
 17 de novembre del 2021
 36/44
 Article 63.

Exercici de les potestats d’investigació i d’inspecció de l’Agència Andorrana de Protecció de Dades
1.

L’Agència Andorrana de Protecció de Dades disposa de poders d’investigació que pot portar a terme per 
iniciativa pròpia, o bé a sol·licitud de qualsevol persona interessada que consideri que els seus drets han 
estat afectats o que un responsable o l’encarregat del tractament ha incomplert les obligacions establertes 
per aquesta Llei.

2.

Per exercir les seves funcions i potestats, l’Agència Andorrana de Protecció de Dades pot dirigir-se direc-
tament als responsables de tractament o als encarregats o als representants, o, si escau, als delegats de 
protecció de dades.
Tant els responsables com els encarregats del tractament o els representants, com els 
delegats de protecció de dades, estan obligats a subministrar als inspectors de l’Agència tota la informació 
que sol·licitin i també a facilitar-los l’accés a les dependències i als recursos informàtics, o d’altre tipus, 
destinats al tractament de les dades quan se’ls sol·liciti en l’exercici d’aquesta facultat de control.

3.

Dins del marc de qualsevol investigació, per reunir les proves necessàries, els inspectors de l’Agència, si escau 
assistits d’experts externs segons que estableix l’apartat b) de l’article anterior, es poden traslladar a l’indret d’ubi-
cació dels fitxers, constatar el material, i elaborar, si és convenient, un reportatge fotogràfic o per altres mitjans.

4.

En el marc de les inspeccions l’Agència pot requerir documentació o informació que consideri rellevant; 
en aquest sentit pot:
 a) Sol·licitar la presentació o la tramesa de documents i el lliurament de còpies.
b) Examinar els suports d’informació que continguin dades personals.

c) Examinar els equips físics i lògics.

d) Examinar els sistemes de transmissió i d’accés a les dades.

e) Dur a terme auditories dels sistemes informàtics per verificar que s’ajusten a les exigències de la Llei 
de protecció de dades personals.

f) Instruir i resoldre els expedients informatius o sancionadors que escaiguin.

Les potestats d’investigació i d’inspecció de l’Agència Andorrana de Protecció de Dades es poden exercir 
durant la pràctica de les actuacions prèvies d’investigació o iniciat un procediment sancionador.

Article 64.

Procediment d’inspecció
El procediment d’inspecció s’ajusta a les normes que es determinen reglamentàriament.

Article 65.

Procediment sancionador
1.

L’Agència Andorrana de Protecció de Dades disposa de la capacitat d’imposar les sancions que es pre-
veuen en aquesta Llei.

2.
2.

Per imposar sancions per infraccions comeses en matèria de protecció de dades personals, és obligatòria 
la tramitació d’un expedient en el curs del qual s’han de respectar les garanties i els requisits previstos en 
aquesta Llei i els reglaments que la desenvolupen.

El procediment sancionador ha de respectar allò que 
estableix la normativa vigent en cada moment relativa al procediment administratiu sancionador.

3.

El procediment sancionador consta de les següents fases:
 a) Fase instructora: recau en els inspectors de l’Agencia Andorrana de Protecció de Dades.

b) Fase sancionadora: competència del cap de l’Agencia Andorrana de Protecció de Dades.

4.

L’inici d’un procediment instructor ha d’especificar els fets, la identificació de la persona o l’entitat contra 
la qual es dirigeix el procediment, la infracció que s’ha pogut cometre i la possible sanció.
Durant la realització del procediment d’inspecció o davant l’inici del procediment sancionador, l’autoritat 
de control pot acordar motivadament l’aplicació de mesures provisionals necessàries i proporcionals per 
salvaguardar el dret a la protecció de dades personals.

l
a
r
e
n
e
G
l
l
e
s
n
o
C